Ζητήματα διγλωσσίας: Απόψεις μελλοντικών εκπαιδευτικών
Creators: name: Μαλκότση, Ιωάννα Μόσχου
Publisher: name: Aristotle University of Thessaloniki
Year: 2018
Subjects: Διγλωσσία
Απόψεις φοιτητών
Ολιστικές και Παραδοσιακές προσεγγίσεις
Bilingualism
University Students’ beliefs
Holistic and traditional approaches

description: Η παρούσα εργασία συνιστά μια δειγματοληπτική έρευνα, που ενδιαφέρεται να μελετήσει αναπαραστάσεις υποκειμένων σχετικά με την διγλωσσία και την πολυγλωσσία ως φαινόμενα. Συγκεκριμένα, να διερευνήσει τις απόψεις των φοιτητών του Παιδαγωγικού Τμήματος Δημοτικής Εκπαίδευσης του Αριστοτελείου Πανεπιστημίου Θεσσαλονίκης σχετικά τη μάθηση μιας δεύτερης ή ξένης γλώσσας. Συγκεκριμένα η έρευνα εξετάζει αν οι αναπαραστάσεις των μελλοντικών εκπαιδευτικών της έρευνας σχετικά με τη μάθηση μιας δεύτερης γλώσσας είναι επηρεασμένες από παραδοσιακές ή ολιστικές απόψεις για τη γλωσσική μάθηση. Ως βασικό κριτήριο που μπορεί να οδηγήσει στην υιοθέτηση είτε παραδοσιακών είτε ολιστικών προσεγγίσεων κρίθηκε το ακαδημαϊκό έτος των συμμετεχόντων στην έρευνα, εφόσον θεωρήθηκε πως η μαθησιακή εμπειρία των φοιτητών και των φοιτητριών σχετικά με τη διγλωσσία και το γλωσσικό γραμματισμό, που γίνεται πιο πλούσια κατά τη διάρκεια των σπουδών τους (καθώς δηλαδή παρακολουθούν τα σχετικά μαθήματα που προβλέπονται από το πρόγραμμα σπουδών του Τμήματος από το δεύτερο ακαδημαϊκό έτος και έπειτα) δύναται να οδηγήσει στην απόρριψη κανονιστικών προσεγγίσεων και στην σύμπλευση με περισσότερο ολιστικές προσεγγίσεις. Έτσι, επιχειρήθηκε μια συγκριτική μελέτη των φοιτητών των μικρότερων και μεγαλύτερων ακαδημαϊκών ετών. Ταυτόχρονα, σε δεύτερο επίπεδο επιδιώχθηκε να εξεταστεί αν η μεταβλητή του φύλου δύναται να οδηγήσει στην υιοθέτηση διαφορετικών απόψεων, εάν δηλαδή άνδρες και γυναίκες διαφοροποιούνται στις απόψεις τους για τη μάθηση μιας δεύτερης ή ξένης γλώσσας. Βάση της παρούσας έρευνας αποτέλεσε η έρευνα των Jeoffrion, Marcouyeux, Starkey- Perret, Narcy-Combes &amp; Birkan (2014), οι οποίοι μελετώντας απόψεις φοιτητών σε γαλλικό ακαδημαϊκό πλαίσιο, συνέδεσαν την σύμπλευση με παραδοσιακές προσεγγίσεις ως ενδεικτική της υιοθέτησης μιας «μονογλωσσικής στάσης» (“monolingual posture”), ενώ την σύμπλευση με ολιστικές γλωσσικές προσεγγίσεις ως ενδεικτική της υιοθέτησης μιας πολυγλωσσικής στάσης (“plurillingual posture”). Εκκινώντας από έναν αντίστοιχο προβληματισμό, θεωρήθηκε ενδιαφέρον να μελετηθούν αυτές οι πτυχές σε ένα διαφορετικό πολιτισμικό πλαίσιο και ιδιαίτερα να μελετηθεί η υιοθέτηση απόψεων σχετιζόμενες με τη διγλωσσία από μελλοντικούς εκπαιδευτικούς. Ακολουθώντας την προσέγγιση των παραπάνω ερευνητών, αξιοποιήθηκε ως μέθοδος συλλογής δεδομένων το δομημένο ερωτηματολόγιο, με σκοπό την καταγραφή των επικρατουσών τάσεων στον εν λόγω πληθυσμό. 326 φοιτητές συμμετείχαν στην έρευνα. Η συλλογή και η επεξεργασία των δεδομένων ανέδειξε σημαντικές διαφορές μεταξύ των φοιτητών μικρότερων και μεγαλύτερων ακαδημαϊκών ετών. Συγκεκριμένα, ανέδειξε την τάση των φοιτητών μεγαλύτερων ετών να απορρίπτουν παραδοσιακές προσεγγίσεις σε μεγαλύτερο βαθμό από τους πρωτοετείς φοιτητές. Το γεγονός αυτό αναδεικνύει την διδασκαλία ως παράγοντα που μπορεί να επηρεάσει σημαντικά τη διαμόρφωση των αντιλήψεων των ατόμων, οδηγώντας τους στην απόρριψη περισσότερο κανονιστικών θεωριών. Ακόμη, παρατηρήθηκαν σε μικρότερη κλίμακα ορισμένες ενδιαφέρουσες διαφορές μεταξύ των απόψεων των δύο φύλων, γεγονός που φέρει στο προσκήνιο την σημασία των ιδιαίτερων κοινωνικό- πολιτισμικών χαρακτηριστικών ανδρών και γυναικών για τον σχηματισμό των απόψεων τους απέναντι στη γλωσσική μάθηση.
description: The present thesis is a sample study, which aims to explore university’s students’ representations regarding bilingualism and multilingualism. More specifically, it focuses on the students of the School of Primary Education at Aristotle University of Thessaloniki, aiming to examine their beliefs about language learning, about the procedure of learning a second/foreign language, the characteristics of this procedure and the strategies activated by learners. The overriding goal of the survey was to gain an insight of whether students’ beliefs are influenced by ‘traditional’ or holistic approaches and theories towards language learning. The academic year of studies was regarded to be the basic criterion, which can potentially lead to the adoption of traditional or holistic beliefs about language leaning. It was considered that advanced students are more prone to rejecting traditional approaches compared to the beginners, as according to the school’s curriculum, the courses which focus on bilingualism and language literacy start from the second academic year of study. It was therefore supposed that this experience can lead to more ‘refined’ beliefs. A comparative study was conducted in order to bring to light these differences. At a second level, the study aims to explore possible differences in beliefs about language learning among genders. The endeavor draws elements from a study conducted by Jeoffrion, Marcouyeux, Starkey- Perret, Narcy-Combes &amp; Birkan (2014), which was designed and implemented at a French University. The researchers considered that the embracement of traditional approaches is indicative of a ‘monolingual posture’, whereas the embracement of holistic approaches is indicative of the adoption of a ‘pluringual posture’ on behalf of the students. The exploration of the above aspect into different cultural contexts and especially among prospective teachers was considered to be a matter of interest. A structured questionnaire was used as a collection data tool. The questionnaire was administered to 326 students. Data analysis revealed significant differences between the beliefs of advanced and beginner student-teachers. More specifically, it revealed that advanced students tend to reject traditional approaches to a larger extent than beginners do. This element stresses the importance of teaching relevant courses for the formulation of broader, more radical and holistic views of language learning and positive views about multilingualism. Furthermore, some interesting differences between males’ and females’ beliefs were noticed, a fact that spotlights the importance of social and cultural characteristics of men and women as elements that can intervene in the formation of the representations towards language learning.